Polisiebeampte wil appelleer teen vonnis oor omkoopgeld | Maroela Media
Sers. Cornelius Wessels was in beheer van die gevangenes by die Kaapstad Sentraal-polisiestasie se aanhoudingselle toe hy in November 2012 omkoopgeld aanvaar het om ŉ kospakkie met dagga daarin aan ŉ gevangene te gee. Dit was egter ŉ lokval en die “gevangene” was ŉ polisiebeampte wat hom as gevangene voorgedoen het.
Volgens die klagstaat is die lokval deur die Wes-Kaapse direktoraat vir openbare vervolging goedgekeur nadat daar inligting ontvang is dat polisiebeamptes by die polisiestasie by korrupsie betrokke is.
Wessels het omkoopgeld aanvaar en die kospakkie aan die “gevangene” gegee sonder om seker te maak van die inhoud daarvan. Wessels is in Augustus verlede jaar skuldig bevind aan korrupsie. Hy is tot agt jaar tronkstraf gevonnis wat ná tien maande tot huisarres omgeskakel sou word.
Sorry sersant as jy korrup wil wees moet jy die punch vat soos ‘n man! Hierdie was nie die eerste keer dat jy dit gedoen het nie, dis net die eerste keer dat jy gevang is!
Ai tog, het jy dit gedoen, ja of nee? Indien nee, hoekom het jy dit nie betwis in die hof nie. Indien ja, gebruik jy weer die ou ou verskoning as jy op heterdaad betrap word: Dit wassie ekke nie! Vat jou pak soos ‘n man, jou muis!
Ek gee jou n brief dit was nie die eerste keer wat hy dit gedoen het nie, hy het te mak begin raak, Slim het sy baas gevang.
Sy inkomste en uitgawe staate klop seker nie meer lekker nie !